**Kočevje** (njemački: *Gottschee*) je grad od 8 552 i administrativni centar istoimene općine na jugu Slovenije od 16 379 stanovnika.

Geografske karakteristike
-------------------------

Kočevska općina leži n jugu Slovenije u pokrajini Dolenjska, ona je svojom površinom od 563,70 km² najveća slovenska općina. Duga je nekih 18, i široka 5 km, a leži na prosječnoj nadmorskoj visini od 460 do 520 m. Sa zapada graniči sa Belom krajinom, a sa juga sa Hrvatskom, odnosno sa rijekom Kupom, koja formira granicu. Ona je jedna od prirodno najočuvanijih sredina u Sloveniji, jer čak 90 % teritorija pokrivaju šume.

Sam grad leži duž obala kraške ponornice Rinža, udaljen oko 58 km južno od Ljubljane, 46 km jugozapadno od Novog Mesta i 20 km od hrvatske granice.

Historija
---------

Tridesetih godina 14. vijeka koruški grofovi Ortenburžani naseljuju taj kraj Nijemcima - **Gottscherima** koji su 600 godina uspjeli sačuvati svoj specifičan jezik i kulturu.
Samo mjesto se prvi put spominje 1363. u dokumentima Akvilejske patrijarhije pod imenom **Gotsch**. Negdje od 1418. naselje sa okolicom postaje feud Celjskih grofova, koji su njime vladali dok nisu izumrli, a od tada gradom i krajem kao vrhovni vladari - vladaju Habsburgovci. Od 1471 naselje ima status grada U vremenu turskih prodora, tadašnji burg su preselili na nešto sigurniju okuku Rinže i utvrdili bedemima.

Od 1641. grad i okolica postaju feud kranjskih grofova Auersperg, oni su usred mjesta izgradili svoju rezidenciju, koju je ishvalio i Valvasor. Car Leopold II je 1791. tadašnjeg kočevskog kneza, uzdigao u rang vojvode a njegov feud u vojvodstvo.

Kako je to kraški kraj sa malo plodne zemlje, stanovnici su još od srednjeg vijeka bili naučeni da dodatno zarade, kako bi preživjeli, pa su se bavili koječime, od izrade - drvenih predmeta koje bi putujući po bogatijim krajevima prodavali ili ambulantne trgovine (krošnjarstvom). Kako su i sami carevi znali za njihov jad, Fridrih III dodijelio im je 1492. pravo da se mogu po čitavoj carevini slobodno kretati i trgovati sitnom robom. Odtad su Kočevci postali poznati kao trgovci - kramari.

Kad je na početku Drugog svjetskog rata Kočevje sa okolicom postalo dio talijanske okupacione zone, velik dio kočevskih Nijemaca znanih kao Gottscheri, odlučio se preseliti u Štajersku, pa se tako tokom zime 1941. / 1942. odselilo 11 509 osoba iz 176 naselja. Oni su na kraju rata ispali ljudi bez domovine, jer su im nove vlasti u njihovom starom kraju zabranile povratak (a nisu ih htjeli ni u novom kraju), pa se najveći dio njih iselio u Zapadnu Njemačku.

Kočevje je tokom rata bilo čvrsta baza slovenskih partizana i mjesto gdje se u jesen 1943. održao Kočevski zbor, na kom se okupilo 572 neposredno izabranih i 78 delegiranih predstavnika Osvobodilne fronte.

Centar grada i Kočevska katedrala negdje prije rata

Znamenitosti
------------

Kočevje je danas najpoznatije po Kočevskom Rogu mjestu - bleiburškog masakra, gdje je od maja do juna pobijeno i pobacano u kraške jame, nekoliko hiljada pripadnika osovinskih snaga, koje su se tek 15. maja predale jedinicama JA kod Bleiburga. Zarobljenici su klasificirani u tri kategorije A, B i C (ova posljednja značila je strijeljanje) dok su onima označenima kategorijama A i B sudili vojni sudovi, ali je najveći dio njih pušten na slobodu nakon odluke AVNOJ-a o općoj amnestiji 3. augusta 1945.
Impresivna je i kamena neoromanička župna crkva sv. Jerneja (Bartolomej) podignuta 1900. po nacrtima bečkog arhitekta Friedricha von Schmidta. Pored tog atrakcije su umjetno jezero, nastalo nakon napuštanja rudnika i ruševine utvrde Fridrihštajn iz 15. vijeka.

Privreda
--------

Kočevje je danas industrijski gradić u kom se proizvodi tekstil, kemikalije i drvna građa.

Poznati sugrađani
-----------------

* Bert Sotlar (1921. - 1992.) filmski i teatarski glumac

Izvori
------

1. 1 2 3  „Slovenia: Jugovzhodna Slovenija / Dolenjska" (engleski). City population. Pristupljeno 16. 04. 2014.
2. 1 2 3  „*Lega in pokrajinai*" (slovenski). Občina Kočevje. Arhivirano iz originala na datum 2013-06-15. Pristupljeno 16. 04. 2014.
3. 1 2 3 4 5 6  „*Zgodovina*" (slovenski). Občina Kočevje. Arhivirano iz originala na datum 2015-04-13. Pristupljeno 16. 04. 2014.
4. ↑  „*Grobišče pod Krenom*" (slovenski). Občina Kočevje. Arhivirano iz originala na datum 2015-04-13. Pristupljeno 16. 04. 2014.

Vanjske veze
------------

***Kočevje*** na Wikimedijinoj ostavi

* Službene stranice grada ()

| * p
* r
* u
Gradovi u Sloveniji Slovenija |
| --- |
| 
Ajdovščina • Bled • Bovec • Brežice • Celje • Cerknica • Črnomelj • Domžale • Dravograd • Gornja Radgona • Grosuplje • Hrastnik • Idrija • Ilirska Bistrica • Izola • Jesenice • Kamnik • Kočevje • Koper • Kostanjevica na Krki • Kranj • Krško • Laško • Lendava • Litija • **Ljubljana** • Ljutomer • Logatec • Maribor • Medvode • Mengeš • Metlika • Mežica • Murska Sobota • Nova Gorica • Novo mesto • Ormož • Piran • Postojna • Prevalje • Ptuj • Radeče • Radovljica • Ravne na Koroškem • Ribnica • Rogaška Slatina • Ruše • Sevnica • Sežana • Slovenska Bistrica • Slovenj Gradec • Slovenske Konjice • Šempeter pri Gorici • Šentjur • Škofja Loka • Šoštanj • Tolmin • Trbovlje • Trebnje • Tržič • Velenje • Višnja Gora • Vrhnika • Zagorje ob Savi • Žalec • Železniki • Žiri
 |
| **Nekadašnji gradovi**
Gornji Grad • Lož • Turnišče • Vipavski Križ
 |